CELEX: 62017CN0046
Language: ro
Date: 2017-01-30 00:00:00
Title: Cauza C-46/17: Cerere de decizie preliminară introdusă de Landesarbeitsgericht Bremen (Germania) la 30 ianuarie 2017 – Hubertus John/Freie Hansestadt Bremen

8.5.2017   
            
            
               RO
            
            
               Jurnalul Oficial al Uniunii Europene
            
            
               C 144/19
            
         Cerere de decizie preliminară introdusă de Landesarbeitsgericht Bremen (Germania) la 30 ianuarie 2017 – Hubertus John/Freie Hansestadt Bremen
   (Cauza C-46/17)
   (2017/C 144/25)
   Limba de procedură: germana
   
      Instanța de trimitere
   
   Landesarbeitsgericht Bremen
   
      Părțile din procedura principală
   
   
      Reclamant: Hubertus John
   
      Pârâtă: Freie Hansestadt Bremen
   
      Întrebările preliminare
   
   
               1)
            
            
               Clauza 5 punctul 1 din Acordul-cadru cu privire la munca pe durată determinată, încheiat la 18 martie 1999, care figurează în anexa la Directiva 1999/70/CE (1) a Consiliului din 28 iunie 1999 privind acordul-cadru cu privire la munca pe durată determinată, încheiat între CES, UNICE și CEEP, trebuie interpretată în sensul că se opune unei reglementări naționale care permite părților dintr-un contract de muncă să amâne de comun acord în cursul desfășurării contractului de muncă, în mod nelimitat în timp, necondiționat și eventual de mai multe ori, momentul la care încetează raportul de muncă legat de împlinirea vârstei legale de pensionare, pentru simplul motiv că prin împlinirea vârstei legale lucrătorul respectiv are dreptul la pensie pentru limită de vârstă?
            
         
               2)
            
            
               În cazul în care Curtea va da un răspuns afirmativ la prima întrebare:
               Incompatibilitatea reglementării naționale menționate, evocată în cadrul primei întrebări, cu clauza 5 punctul 1 din acordul-cadru subzistă și în cazul primei amânări a momentului de încetare a raportului de muncă?
            
         
               3)
            
            
               Articolul 1, articolul 2 alineatul (1) și articolul 6 alineatul (1) din Directiva 2000/78/CE (2) a Consiliului din 27 noiembrie 2000 de creare a unui cadru general în favoarea egalității de tratament în ceea ce privește încadrarea în muncă și ocuparea forței de muncă și/sau principiile generale ale dreptului comunitar trebuie interpretate în sensul că se opun unei reglementări naționale care permite părților dintr-un contract de muncă să amâne de comun acord în cursul desfășurării contractului de muncă, în mod nelimitat în timp, necondiționat și eventual de mai multe ori, momentul la care încetează raportul de muncă legat de împlinirea vârstei legale de pensionare, pentru simplul motiv că prin împlinirea vârstei legale lucrătorul respectiv are dreptul la pensie pentru limită de vârstă?
            
         
      (1)  JO L 175, p. 43, Ediție specială, 05/vol. 5, p. 129.
   
      (2)  JO L 303, p. 16, Ediție specială, 5/vol. 6, p. 7.